**PRAVILA PROGRAMA LOJALNOSTI**

*SVI DOBIVAJU KREATIVNE KOCKE*

**Članak 1.**

Organizator programa lojalnosti Violeta d.o.o., Stjepana Radića 21, 88340 Grude.

**Članak 2.**

Program lojalnosti provodi se u svim prodajnim mjestima (prodavaonicama) BINGO na području Bosne i Hercegovine od **1.3.2021. do 31.3.2021.**

**Članak 3.**

Program lojalnosti provodi se u svrhu promocije proizvoda robne marke Violeta. U programu lojalnosti uključeni su sljedeći proizvodi: Violeta AIR DRY pelene, newborn 44/1, mini 76/1, midi 66/1, maxi 60/1, maxi plus 56/1, junior 52/1, junior plus 48/1, Violeta cotton pelene mini 64/1, midi 52/1, maxi 44/1, junior 36/1, junior plus 32/1 i Violeta cotton pelene gaćice maxi 30/1, junior 26/1 i junior plus 20/1.

**Članak 4.**

U programu lojalnosti mogu sudjelovati sve fizičke osobe s prebivalištem ili boravištem u Bosni i Hercegovini.

**Članak 5.**

Za sudjelovanje u programu lojalnosti potrebno je u bilo kojem **prodajnom mjestu BINGO** na području Bosne i Hercegovine kupiti 3 pakiranja navedenih Violeta pelena u navedenom razdoblju.

Prijava za program lojalnosti se vrši putem aplikacije na [www.doublecare.violeta.com](http://www.doublecare.violeta.com). Slanjem slike jednog računa ili više njih i osobnih podataka putem web aplikacije na stranici Violeta osvajate KREATIVNE KOCKE.

Prihvaćaju se samo prijave koje su poslane između 1.3. – 31.3.2021. godine.

Organizator Programa lojalnosti će svima koji su poslali ispravne račune i ispunili postavljeni uvjet kupnje poslati jednu od nagrada.

Ako potrošač priloži nepotpunu prijavu (na primjer: bez računa, računi sa drugih prodajnih mjesta, ako nedostaje ime i prezime, bez navedenih kontakt podataka za slanje nagrade), takva će se smatrati nevažećom te Organizator neće snositi nikakvu obvezu prema potrošaču.

Ako se provjerom utvrdi da na prijavljenom računu nije evidentirana kupovina 3 pakiranja Violeta pelena ili pelena gaćica potrošač nema pravo na nagradu.

U obzir dolaze i sve prijave poslane putem e-maila na marketing@violeta.com ili putem pošte na adresu Violeta doo, Stjepana Radića 21, 88340 Grude, uz uvjet da su ispunjena prethodno navedena pravila o kupnji, slanju ispravnog računa i osobnih podataka.

**Članak 6.**

Potrošač može osvojiti jednu ili više nagrada ukoliko ostvari uvjet sudjelovanja u programu lojalnosti i kupi odgovarajući broj Violeta proizvoda kako je navedeno iznad.

**Članak 7.**

Organizator programa lojalnosti će koristiti adresu i broj telefona u svrhu isporuke nagrade putem svojih djelatnika na terenu koji će uručiti osvojenu nagradu. Organizator se obvezuje da će nagradu isporučiti u roku od 45 radnih dana nakon završetka programa lojalnosti.

U slučaju da potrošač ne preuzme pošiljku Organizator nije dužan snositi trošak ponovnog slanja. Ako potrošač u narednih 45 dana ne preuzme dodijeljenu nagradu, gubi pravo na istu.

U slučaju isteka svih zaliha program lojalnosti je završen te će kupci o tome biti obaviješteni putem Internet stranice [www.doublecare.violeta.com](http://www.doublecare.violeta.com). Prijave primljene nakon završetka programa lojalnosti ne ostvaruju pravo na nagradu.

Potrošač nema pravo tražiti zamjenu dodijeljene nagrade niti zamjenu nagrade za novac. Slanjem nagrade prestaju sve daljnje obveze Organizatora programa lojalnosti prema potrošaču.

**Članak 8.**

Sudjelovanjem u programu lojalnosti potrošači se slažu da njihove osobne podatke Organizator može pohraniti i koristiti u svrhu informiranja o marketinškim aktivnostima vezanim uz robnu marku Violeta i u svrhu predmetnog programa lojalnosti, kao što je objava popisa dodijeljenih nagrada. Potrošač može u bilo kojem trenutku zatražiti odjavu od primanja ovakvih obavijesti.

**Članak 9.**

Potrošač slanjem prijave, odnosno sudjelovanjem u programu lojalnosti, prihvaća Pravila programa lojalnosti. Pravila će biti objavljena na Internet stranci [www.doublecare.violeta.com](http://www.doublecare.violeta.com).

**Članak 10.**

Organizator ne odgovara za moguću štetu, koja bi mogla proizlaziti iz korištenja nagrada iz ovog programa lojalnosti.

Organizator zadržava pravo prekinuti program lojalnosti prije roka određenog ovim pravilima, kao i mijenjati odredbe ovih pravila o čemu će potrošači biti obaviješteni putem Internet stranice [www.violeta.com](http://www.violeta.com).

**Članak 11.**

U slučaju spora između Organizatora i sudionika nadležan je Sud u Širokom Brijegu.